Kvikmyndir um töfra njóta yfirleitt mikilla vinsælda . Sögur um galdra hafa ávallt fylgt mannkyninu . Kvikmyndir eru líklega einn besti vettvangurinn til að segja slíkar sögur því tæknin sem er notuð er oft töfrum líkust . Hér eru nokkrar frábærar myndir sem sýna margar ólíkar hliðar á þessum spennandi og yfirskilvitlegu hæfileikum . Flestir sem hafa fylgst með ævintýrum galdrapiltsins Harry Potter , hvort sem það á hvíta tjaldinu eða á prenti , kannast við nafnið Newt Scamander . Hann er höfundur bókarinnar Fantastic Beasts and Where to Find Them sem hvert skólabarn í Hogwarts þarf að kaupa og lesa á fyrsta árinu sínu . Árið 2001 gaf J.K. Rowling út sérstaka útgáfu af bókinni sem vakti mikla lukku hjá aðdáendum . Í nýlegri kvikmynd byggð á þeirri bók ( sjá mynd að ofan ) er ungi fræðimaðurinn Newt Scamander nýkominn til New York árið 1926 í leit að töfraverum sem hann hefur einsett sér að rannsaka og bjarga þegar það á við . Hann veit þó ekki að stórhættuleg og kraftmikil vá vofir yfir borginni og hann flækist fljótt inn þau mál . Systurnar Sally og Gillian Owens í myndinni Practical Magic hafa alla tíð vitað að þær væru ekki eins og fólk er flest . Þær ólust upp hjá frænkum sínum á vægast sagt óvenjulegu heimili þar sem þeim voru litlar eða engar reglur settar . Frænkurnar lögðu sig fram við að vekja hjá systrunum hina einstöku dulrænu hæfileika sem fylgt hafa konum af Owens ættinni í þeirri von að veita þeim þann styrk sem fylgir því að iðka hvítgaldra í nytsamlegum tilgangi . En galdrasæringar Owens kvennanna kosta sitt og í raun fylgir þeim hin mesta bölvun – mennirnir sem þær verða ástfangnar af eru dæmdir til ótímabærs andláts . The Craft segir af fjórum táningsstúlkum sem búa yfir yfirnáttúrulegum kröftum . Köld kvenna ráð Galdrar hafa lengi heillað táningsstelpur sem ýmist reyna að nota þá til að laða að sér ást eða leita hefnda . The Craft segir einmitt frá einum slíkum hóp . Þegar ný stelpa flytur í bæinn kynnist hún fljótlega öðrum stelpum sem hafa áhuga á yfirskilvitlegum og dularfullum hlutum . Saman búa þessar fjórar stelpur yfir miklum yfirnáttúrulegum kröftum . Þær geta nánast allt , allt frá því að ná í draumaprinsinn og látið hann dýrka sig , og hvað annað sem þeim dettur í hug – þær eru óstöðvandi og möguleikarnir eru endalausir . Slíku valdi fylgir mikil ábyrgð og það getur óvænt snúist gegn manni , eins og stelpurnar fá að kynnast . The Prestige segir frá tveimur sjónhverfingamönnum sem gera allt til að skemma fyrir hvorum öðrum . Keppinautar á sviði Kvikmyndin The Prestige gerist í lok nítjándu aldar í London og segir frá Robert Angier og Alfred Borden sem eru vinir og aðstoðarmenn töframanns . Þegar Julia , ástkær eiginkona Roberts , deyr slysalega í einu atriði kennir Robert Alfred um dauða hennar þannig að vinátta þeirra snýst upp í andhverfu sína . Báðir verða þeir síða frægir töframenn og keppinautar á því sviði – þeir gera hvað þeir geta til að skemma fyrir hvorum öðrum . Þegar Alfred framkvæmir árangursríkt bragð verður Robert hreinlega að komast að því hvernig hann fór að því en kemst að því að sumt er best látið kyrrt liggja .